**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**Μεταπτυχιακό Colloquium**

του ΠΜΣ Νεοελληνικής Φιλολογίας

του Τμήματος Φιλολογίας

Ακαδ. έτος 2022-23

**Τρίτη 2 Μαΐου 2023, στις 19:00**

**Στο Σπουδαστήριο ΜΝΕΣ**

**2ος όροφος Νέου Κτιρίου Φιλοσοφικής, αρ. 208**

και στον σύνδεσμο zoom:

<https://authgr.zoom.us/j/92310117917?pwd=TVRXMjZZYkZnN0JxdURBOXR6aWVhZz09>

Ομιλήτρια:

**Αφροδίτη Αθανασοπούλου**

Αναπληρώτρια Καθηγήτρια Νεοελληνικής Λογοτεχνίας

Τμήμα Βυζαντινών και Νεοελληνικών Σπουδών, Πανεπιστήμιο Κύπρου

***Ζητήματα της φαναριώτικης μετρικής***

Αντικείμενο της διάλεξης είναι ένα παραγνωρισμένο θέμα της νεοελληνικής φιλολογίας, η φαναριώτικη μετρική. Η παρουσίαση περιλαμβάνει δύο μέρη: μια ευσύνοπτη εισαγωγή στη φύση του νεοελληνικού στίχου, στον χαρακτηρισμό των στίχων με βάση το μετρικό και τονικο-ρυθμικό σχήμα τους, στις βασικές στιχουργικές παραδόσεις (δημοτική ποίηση, επτανησιακή, φαναριώτικη) και στα συστήματα μέτρησης της νεοελληνικής έμμετρης ποίησης. Στο δεύτερο μέρος η παρουσίαση επικεντρώνεται στην ιδιαιτερότητα της φαναριώτικης μετρικής με έμφαση στον «φαναριώτικο 15σύλλαβο», ιαμβικό και τροχαϊκό, και στις προσπάθειες των Φαναριωτών στιχουργών να ποικίλουν μετρικά και ρυθμικά «το μονότονον των Κρητικών επών», δηλαδή του παραδοσιακού 15σύλλαβου, μέσα από τη συνύπαρξη μέτρων και ρυθμών, για τα οποία δίνονται και σχολιάζονται παραδείγματα από τις φαναριώτικες μισμαγιές και τον Χριστόπουλο, τα οποία φυσικά εκβάλλουν στη στιχουργία των ποιητών της «Α΄ Αθηναϊκής Σχολής» που έχουν καταγωγικές σχέσεις με τη φαναριώτικη προεπαναστατική ποίηση.

❧